โบรกฯแนะเก็งกำไร 3 หุ้นสื่อสาร! คลายกังวลศาลฯยกฟ้องคดี TOT
โบรกฯแนะเก็งกำไร 3 หุ้นสื่อสาร! คลายกังวลศาลฯยกฟ้องคดี TOT เรียกค่าเสียหายเชื่อมโครงข่าย
โบรกฯแนะเก็งกำไร 3 หุ้นสื่อสาร! คลายกังวลศาลฯยกฟ้องคดี TOT เรียกค่าเสียหายเชื่อมโครงข่าย
4 มิ.ย. 2562

ผู้สื่อข่าวรายงานว่า โบรกแนะซื้อเก็งกำไร 3 หุ้นสื่อสารนำโดย บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC  ณ เวลา 11.29 น. อยู่ที่ระดับ  196.00 บาท บวก 3.00 บาท หรือ 1.55% ด้วยมูลค่าซื้อขาย 635.68 ล้านบาท
ด้าน บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.30 น. อยู่ที่ระดับ 5.00 บาท บวก 0.08 บาท หรือ 1.63% ด้วยมูลค่าซื้อขาย 531.266 ล้านบาท ส่วน บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา11.32 น.อยู่ที่ระดับ 48.75 บาท ลบ 0.25 บาท หรือ 0.51% ด้วยมูลค่าซื้อขาย 150.30 ล้านบาท
บล.ฟินันเซีย ไซรัส ระบุในบทวิเคราะห์ว่า ศาลปกครองกลางมีคำพิพากษายกฟ้องคดีที่บริษัท ทีโอที จำกัด (มหาชน) หรือ ทีโอที เรียกร้องให้บมจ.แอดวานซ์ อินโฟร์ เซอร์วิส (ADVANC) บมจ. โทเทิ่ล แอ็คเซ็ส คอมมูนิเคชั่น (DTAC) และบมจ.ทรู คอร์ปอเรชั่น (TRUE) ชำระค่าเชื่อมต่อโครงข่ายแบบเดิม (Access Charge)  โดยมูลค่าฟ้องร้องอยู่ที่ราว 5.5 พันล้านบาท สำหรับ ADVANC , จำนวน 2.45 แสนล้านบาท สำหรับ DTAC และ จำนวน 6 หมื่นล้านบาท สำหรับ TRUE โดยคดีจะยังไม่สิ้นสุดเพราะทีโอทีสามารถยื่นอุทธรณ์ต่อศาลปกครองสูงสุดได้ภายใน 30 วัน
อย่างไรก็ตามมีมุมมองเป็นบวกในแง่ Sentiment จากความเสี่ยงที่จะแพ้คดีและต้องชำระเงินก้อนใหญ่ที่ลดลง โดยแนะนำ”เก็งกำไร” สำหรับ DTAC ให้ราคาเหมาะสม 54 บาท , TRUE ราคาเหมาะสม 5.70 บาท  และ ADVANC ราคาเหมาะสม 200 บาท